প্রাপক সুধাংশুবিকাশ রায়ের (১২৮২-১৩৬০ বঙ্গাব্দ) আদি নিবাস ঢাকা জেলার মানিকগঞ্জে। প্রেসিডেন্সী কলেজের স্নাতক। কর্মজীবনের সূচনা গিরিডি স্কুলে, এখানে রবীন্দ্রজীবনীকার প্রভাতকুমার মুখোপাধ্যায় ও বিজ্ঞানী জ্ঞানচন্দ্র ঘোষ তাঁর ছাত্র ছিলেন। ১৯০৩-এ গিরিডিতে রবীন্দ্রনাথের সঙ্গে তাঁর প্রথম পরিচয়। তাঁর ভাই হিমাংশুপ্রকাশ শান্তিনিকেতনের প্রথম যুগের শিক্ষক। তাঁর সূত্রে প্রভাতকুমার শান্তিনিকেতনে আসেন।